Up-89/99
Natisni
Opravilna št.:
Up-89/99
Datum odločitve:
30. 1. 2001
ECLI:
ECLI:SI:USRS:2001:Up.89.99
Akt:
Ustavna pritožba družbe A., d.o.o., Ž. zoper sklep Višjega sodišča v Ljubljani št. II Cpg 614/98 z dne 10. 12. 1998 Ustavna pritožba družbe A., d.o.o., Ž. zoper dopis Državnega tožilstva Republike Slovenije št. Ct 93/99-4/DP-rb z dne 13. 3. 1999
Izrek:
Ustavna pritožba družbe A., d.o.o., Ž. zoper sklep Višjega sodišča v Ljubljani št. II Cpg 614/98 z dne 10. 12. 1998 se ne sprejme.

Ustavna pritožba družbe A., d.o.o., Ž. zoper dopis Državnega tožilstva Republike Slovenije št. Ct 93/99-4/DP-rb z dne 13. 3. 1999 se zavrže.
Evidenčni stavek:
Ker v obravnavani zadevi očitno ne gre za kršitev človekovih pravic ali temeljnih svoboščin, Ustavno sodišče ustavne pritožbe ni sprejelo v obravnavo.
Ker je ustavna pritožba zoper dopis Državnega tožilstva nedopustna, jo je Ustavno sodišče zavrglo.
Geslo:
Nesprejem ustavne pritožbe, če ni podana kršitev človekove pravice ali temeljne svoboščine.

Posamični akt kot predmet ustavne pritožbe (dopis državnega tožilstva).
Pravna podlaga:
Zakon o Ustavnem sodišču (ZUstS), 1. odst. 50., 1. al. 2. odst.

55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
23. 3. 1999
Vrsta odločitve:
sklep
Vrsta rešitve:
nesprejem ustavne pritožbe
Dokument:
US20615
Up-89/99
30.1.2001
S K L E P
Ustavno sodišče je v postopku za preizkus ustavne pritožbe družbe A., d.o.o., Ž. na seji senata dne 30. januarja 2001 s k l e n i l o :
1. Ustavna pritožba družbe A., d.o.o., Ž. zoper sklep Višjega sodišča v Ljubljani št. II Cpg 614/98 z dne 10. 12. 1998 se ne sprejme.
2. Ustavna pritožba družbe A., d.o.o., Ž. zoper dopis Državnega tožilstva Republike Slovenije št. Ct 93/99-4/DP-rb z dne 13. 3. 1999 se zavrže.
O b r a z l o ž i t e v
1. Sodišče prve stopnje je s sklepoma št. Ig 98/04856-8 in št.
Ig 98/04856-9 oba z dne 5. 10. 1998, zavrnilo ugovor pritožnice zoper sklep o izvršbi in predlog pritožnice za odlog izvršbe.
Višje sodišče je potrdilo sklepa sodišča prve stopnje.
Pritožničin predlog za vložitev zahteve za varstvo zakonitosti je Državno tožilstvo zavrnilo. Z ustavno pritožbo pritožnica izpodbija sklep Višjega sodišča ter dopis, s katerim jo je državna tožilka obvestila, da v zadevi ne bo vložila zahteve za varstvo zakonitosti. Izpodbijanim aktom pritožnica očita nezakonitost in meni, da sta ji bili z njima kršeni pravici iz 14. (enakost pred zakonom) in 15. (uresničevanje in omejevanje pravic) člena Ustave.
2. Čeprav pritožnica v ustavni pritožbi vztrajno ponavlja, da so bile kršene njene človekove pravice ter da je izpodbijani sklep nezakonit in neustaven, pa ne izkaže nobenih konkretnih okoliščin, iz katerih bi izhajala vsaj možnost takšnih kršitev.
V obravnavani zadevi očitno ne gre za kršitev človekovih pravic ali temeljnih svoboščin, zato Ustavno sodišče ustavne pritožbe zoper sklep Višjega sodišča ni sprejelo v obravnavo.
3. Pritožnica izpodbija tudi dopis, s katerim jo je državna tožilka obvestila, da ne bo vložila zahteve za varstvo zakonitosti. Po določbi prvega odstavka 50. člena Zakona o Ustavnem sodišču (Uradni list RS, št. 15/94 - v nadaljevanju ZUstS) vsakdo lahko vloži ustavno pritožbo, če meni, da mu je s posamičnim aktom državnega organa, organa lokalne skupnosti ali nosilca javnih pooblastil kršena njegova človekova pravica ali temeljna svoboščina. Izpodbijani dopis ni posamičen akt v smislu 50. člena ZUstS, s katerim bi bilo odločeno o kakšni pritožničini pravici ali obveznosti. Ker je ustavna pritožba zoper dopis Državnega tožilstva nedopustna, jo je Ustavno sodišče zavrglo.
4. Senat Ustavnega sodišča je navedeni sklep sprejel na podlagi prve alinee drugega odstavka 55. člena ter prvega odstavka 50. člena ZUstS v sestavi: predsednik senata dr. Lojze Ude ter člana Franc Testen in dr. Dragica Wedam-Lukić.
Predsednik senata:
dr. Lojze Ude